તેમની અઢારમી વર્ષગાંઠના બીજે દિવસે, સરસ્વતીચંદ્ર નિરાશાથી ભગ્ન હૃદયે ભૂલેશ્વરમાં કબૂતરખાના પાસે આવેલા મંદિરે સાંજની પ્રાર્થના સમયે પૂજામાં હાજર હતા. તે ઉત્તરાયણનો તહેવાર હતો. સાંજની આરતી પૂરી થતાં બધા ભક્તો જતાં રહ્યાં. સરસ્વતીચંદ્ર ત્યાં જ ફરતા રહયા. એવામાં ભગવા વસ્ત્રો ધારણ કરેલા એક અજાણ્યા સંત તેમની પાસે આવ્યા અને તેમને તેમના આશ્રમે બીજે દિવસે આવવા જણાવ્યું. તે બાળકે તેમના કહ્યા પ્રમાણે કર્યું અને આ રીતે 15 મી જાન્યુઆરી, 1931 રોજ તેમણે પોતાને ભગવાન લકુલીશની શિષ્ય પરંપરાના ખોળામાં સમર્પિત કર્યો. ભવિષ્યમાં તેઓ આ જ પરંપરામાં ત્રીજા કુલગુરુનું સ્થાન લેવાના હતા.